ອີຣັກມີແຜນການ ຢາກຮ່ວມມືກັບ ສະພາການຄ້າສະຫະລັດ (ເບິ່ງວີດີໂອ)
ນາຍົກລັດຖະມົນຕີອີຣັກຈະ​​ໄປ​​ ສະພາ​ການ​ຄ້າ​ສະຫະລັດ ຫລັງຈາກ​ພົບ​ປະ​ກັບປະທານາທິບໍດີສະຫະລັດ ບາຣັກ ​ໂອບາ​ມາ ​ເພື່ອ​​ວາງ​​ແຜນການຮ່ວມມື.
ນາຍົກລັດຖະມົນຕີອີຣັກ ທ່ານ Nouri al-Maliki ມີກຳນົດທີ່ຈະໄປປາກົດຕົວ ທີ່ສະພາ ການຄ້າສະຫະລັດ ມື້ນຶ່ງຫລັງຈາກໄດ້ພົບປະກັບປະທານາທິບໍດີສະຫະລັດ ບາຣັກ ໂອບາ ມາ ເພື່ອວາງແຜນການຮ່ວມມືອັນກວ້າງໆ ຫລັງສົງຄາມ ເຫດການດັ່ງກ່າວນີ້ ມີຂຶ້ນໃນວັນອັງຄານ ລຸນຫລັງທີ່ຜູ້ນໍາທັງສອງໄດ້ໃຫ້ຄໍາໝັ້ນສັນຍາວ່າ ຈະຮັບປະກັນຄວາມໝັ້ນຄົງທາງການເມືອງ ແລະເສີມສ້າງຄວາມໝັ້ນຄົງຂອງອີຣັກ ທ່ານໂອບາມາກ່າວວ່າ ອີຣັກສາມາດເປັນ  ແລະເວົ້າວ່າ ສິ່ງນີ້ ແມ່ນເປັນສິ່ງທີ່ພິສູດ ໃຫ້ເຫັນວ່າ “ຢາດເລືອດ ແລະຊັບສິນ” ຂອງສະຫະລັດທີ່ເສຍໄປນັ້ນແມ່ນເໝາະສົມ ທ່ານ ກ່າວອີກວ່າ ທະຫານສະຫະລັດ ໄດ້ຮັບໃຊ້ຢູ່ອີຣັກຢ່າງມີກຽດ ແລະໃນອັນທີ່ປະກົດວ່າ ເປັນການອ້າງອີງເຖິງອີຣ່ານ ນັ້ນ ທ່ານໄດ້ເຕືອນປະເທດອື່ນໆວ່າ  ພາຍຫລັງທີ່ສະຫະລັດ ໄດ້ຖອນອອກໄປແລ້ວ ຜູ້ນໍາອີຣັກ ໄດ້ຂອບໃຈສະຫະລັດທີ່ ທ່ານກ່າວ ອີກວ່າ ອີຣັກຍັງຕ້ອງການການຮ່ວມມືກັບສະຫະລັດ, ໂດຍສະເພາະແມ່ນໃນການຕ້ານ ພວກກໍ່ການຮ້າຍ, ການຝຶກອົບຮົມກໍາລັງຮັກສາຄວາມສະຫງົບ ແລະການປະກອບ ອາວຸດໃຫ້ແກ່ກອງທັບອີຣັກ ທ່ານ Maliki ກ່າວມ້ວນທ້າຍວ່າ ການຖອນທະຫານ ສະຫະລັດ ເປັນການສໍ່ສະແດງໃຫ້ເຫັນວ່າ ສົງຄາມທີ່ໄດ້ດໍາເນີນໄປເປັນເວລາເກືອບ 9 ປີນັ້ນ ໄດ້ຮັບຜົນສໍາເລັດ ການໂອ້ລົມສົນທະນາຢູ່ທີ່ທໍານຽບຂາວໃນວັນຈັນວານນີ້ ໄດ້ເພັ່ງເລັງໃສ່ເລື້ອງທີ່ວ່າ ສະຫະລັດ ແລະອີຣັກຈະຮ່ວມມືກັນແນວໃດ ໃນເວລາທີ່ ບໍ່ມີກໍາລັງທະຫານຂອງສະຫະ ລັດປະຈໍາຢູ່ອີຣັກແລ້ວ ຊຶ່ງຢູ່ໃນຊ່ວງໄລຍະຂອງການຖອນກໍາລັງບັ້ນສຸດທ້າຍ ໃນວັນທີ 31 ທັນວານີ້ ນອກນັ້ນ ຜູ້ນໍາທັງສອງປະເທດ ຍັງໄດ້ສົນທະນາກັນກ່ຽວກັບປະເດັນ ຕ່າງໆ ເຊ່ນ ການຄ້າ, ພະລັງງານ, ການສຶກສາ ແລະການລົງທຶນຂອງສະຫະລັດໃນອີຣັກ ຫລັງຈາກນັ້ນ ທ່ານ ໂອບາມາ ແລະທ່ານ Maliki ໄດ້ໄປວາງພວງມະລາ ທີ່ສຸສານແຫ່ງ ຊາດສະຫະລັດຊຶ່ງເປັນບ່ອນຝັງສົບຂອງທະຫານອະເມຣິກັນເກືອບ ຮອດ 4,500 ຄົນ ທີ່ຖືກຂ້າຕາຍໃນອີຣັກນັບຕັ້ງແຕ່ເລີ້ມມີສົງຄາມ ໃນປີ 2003 ເປັນຕົ້ນມາ